**Εκπαιδευτικό υλικό για το 7ο Εργαστήριο**

**Οδηγίες για την κατασκευή origami για παιχνίδι ερωτήσεων**

* 1. Πάρε μία σελίδα Α4, δίπλωσε το πάνω μέρος για να σχηματιστεί ένα τρίγωνο και κόψε το κάτω τμήμα που περισσεύει. Έτσι θα δημιουργήσεις ένα τετράγωνο χαρτί.
  2. Δίπλωσε και τις άλλες γωνίες του χαρτιού και άνοιξέ το ξανά. Έτσι θα έχεις ένα τετράγωνο χαρτί και μέσα του θα φαίνεται να σχηματίζει τρίγωνα από γωνία σε γωνία.
  3. Πιάσε μία γωνία του τετραγώνου και δίπλωσέ τη μέχρι το μέσον του τετραγώνου. Κάνε το ίδιο και στις άλλες γωνίες.
  4. Γύρισε το διπλωμένο χαρτί από την κάτω μεριά (την πίσω μεριά από τα διπλωμένα σημεία.
  5. Από την πίσω μεριά ξαναδίπλωσε κάθε μία από τις τέσσερις (4) γωνίες μέχρι το κέντρο του χαρτιού.
  6. Δίπλωσε το χαρτί σου προς τα μέσα σε δύο κομμάτια οριζόντια. Ξεδίπλωσέ το και κάνε το ίδιο και κάθετα.
  7. Από την αντίθετη μεριά (πίσω όψη του χαρτιού) φαίνεται να υπάρχουν τέσσερις (4) τετράγωνα, τέσσερις (4) θήκες. Βάλε μέσα τέσσερα δάχτυλα και δίπλωσε το χαρτί προς τα μέσα.
  8. Στην έξω πλευρά (στις θήκες που βάζεις τα τέσσερα δάχτυλά σου) μπορείς να ζωγραφίσεις τέσσερα (4) αντικείμενα από το μάθημα.
  9. Στη μέσα μεριά (εκεί που είναι όλα διπλωμένα προς τα μέσα) φαίνεται να υπάρχουν οκτώ (8) τρίγωνα. Γράψε με τη σειρά σε κάθε τρίγωνο τους αριθμούς 1, 2, 3, 4, 5, 6, 7. 8. Σήκωσε κάθε διπλωμένο τρίγωνο και από μέσα γράψε μία ερώτηση.

Οδηγίες με εικόνες για τη δημιουργία του origami [https://op.europa.eu/el/publication-detail/-/publication/93862d6e-436a-11ea-](https://op.europa.eu/el/publication-detail/-/publication/93862d6e-436a-11ea-b81b-01aa75ed71a1) [b81b-01aa75ed71a1](https://op.europa.eu/el/publication-detail/-/publication/93862d6e-436a-11ea-b81b-01aa75ed71a1)

Πώς παίζεται το παιχνίδι:

-Η Μαρία κρατάει με τέσσερα (4) δάχτυλα το origami και παίζει με την Ελένη.

-Η Ελένη λέει μία λέξη, όποια θέλει π.χ. παιχνίδι.

-Η Μαρία συλλαβίζει τη λέξη και σε κάθε συλλαβή κουνάει τα δάχτυλα και

ανοίγει-κλείνει κάθετα και οριζόντια το origami. Στην 3η συλλαβή σταματάει και εμφανίζονται κάποιοι εσωτερικοί αριθμοί.

-Η Ελένη διαλέγει έναν αριθμό.

-Η Μαρία σηκώνει το τρίγωνο του αριθμού και διαβάζει την ερώτηση.

-Αν η Ελένη βρει την απάντηση κερδίζει έναν βαθμό. Αν όχι, κερδίζει τον βαθμό η Μαρία.

Ονοματεπώνυμο: ……………………………………………………