**Οδηγίες – Συνεργασία στην ομάδα**

- Οι μαθητές/τριες εργάζονται συνεργατικά σε ομάδες – δύο (2) ή τριών (3) ατόμων μικτών ικανοτήτων – εφαρμόζοντας τη στρατηγική της διερεύνησης. Στόχοι είναι:

* Η επικοινωνία και σύγκριση των ιδεών τους.
* Η οικοδόμηση νέων γνώσεων με αξιοποίηση των ιδεών ομοτίμων.
* Η βελτίωση της «συλλογιστικής» της λογικής τεκμηρίωσης των ιδεών τους
* Η καλλιέργεια των συνεργατικών δεξιοτήτων τους.

- Οι μαθητές/τριες εργάζονται συνεργατικά σε όλα τα εργαστήρια, ως μέλη της ίδιας ομάδας για το σύνολο των επτά (7) Εργαστηρίων. Ο/Η εκπαιδευτικός καθοδηγεί τις ομάδες, έτσι ώστε να λειτουργούν συνεργατικά και όχι ανταγωνιστικά.

- Όλα τα μέλη της ομάδας:

* + - Είναι υπεύθυνα για το έργο της ομάδας.
    - Μπορούν να παρουσιάσουν, να εξηγήσουν κλπ. το έργο της ομάδας.
    - Αναλαμβάνουν συγκεκριμένα καθήκοντα (ρόλους) και είναι υπεύθυνα για τα ατομικά τους καθήκοντα. Ζητούν βοήθεια σε περιπτώσεις δυσκολίας (κατ’ αρχήν από τα μέλη της ομάδας τους). Τα καθήκοντα είναι χρήσιμο να εναλλάσσονται σε διαφορετικά εργαστήρια.

- Τα καθήκοντα των μελών της ομάδας είναι:

* Υπεύθυνος/η για την υποστήριξη των μελών. Σιγουρεύεται ότι όλοι/ες έχουν κατανοήσει τι πρέπει να κάνουν. Ενισχύει και υποστηρίζει ψυχολογικά όλα τα μέλη.
* Υπεύθυνος/η για τα υλικά. Ελέγχει να υπάρχουν όλα τα υλικά/εξοπλισμός. Ενημερώνει τον/την εκπαιδευτικό αν κάτι καταστραφεί. Καθαριότητα και συμμάζεμα κάνουν όλα τα μέλη της ομάδας.
* Υπεύθυνος/η για βοήθεια. Για δυσκολίες που συναντούν τα μέλη της ομάδας αλληλο-υποστηρίζονται. Αν χρειαστούν εξωτερική βοήθεια, ο υπεύθυνος/η για τη βοήθεια απευθύνεται σε άλλη ομάδα ή/και στον/στην εκπαιδευτικό. Αν η ομάδα έχει δύο (2) μέλη, το καθήκον Υπεύθυνου για βοήθεια αναλαμβάνει ένα (1) από τα δύο (2) μέλη μαζί με το άλλον καθήκον που ήδη έχει. Οι ομάδες είναι σταθερές στα επτά (7) εργαστήρια. Τα καθήκοντα όμως μπορούν να εναλλάσσονται. Είναι χρήσιμο κατά τη διάρκεια του προγράμματος όλα τα μέλη της ομάδας να έχουν αναλάβει κάθε καθήκον, έστω για ένα (1) Εργαστήριο.

- Κανόνες για τις ομάδες. Είναι χρήσιμο ο/η εκπαιδευτικός να εκτυπώσει τους κανόνες σε σελίδα (με μεγάλο μέγεθος γραμμάτων) και να το αναρτήσει στον τοίχο.

* Στην αρχή μετακινούμαστε γρήγορα και ήσυχα στην ομάδα μας.
* Μένουμε στην ομάδα μας.
* Συζητάμε με χαμηλή φωνή στην ομάδα μας.
* Στην ομάδα είμαστε όλοι ίσοι, λέμε όλοι-όλες τη γνώμη μας.
* Κάνουμε την εργασία μας και το καθήκον για το οποίο είμαστε Υπεύθυνοι/ες.

**Κανόνες για την ομάδα και τη συζήτηση**

* Πηγαίνουμε γρήγορα-ήσυχα στην ομάδα μας.
* Μένουμε στην ομάδα.
* Είμαστε όλοι/ες ίσοι/ες, λέμε όλοι/ες τη γνώμη μας.
* Κάνουμε την εργασία της ομάδας και το καθήκον για το οποίο είμαστε Υπεύθυνοι/ες.
* Συζητάμε με χαμηλή φωνή.
* Ακούμε όταν μιλάει άλλος/η, κρίνουμε την ιδέα – όχι το παιδί που έχει την ιδέα.

**Καθήκοντα των μελών (παιδιών) της ομάδας**

* + - **Υπεύθυνος/η για τα μέλη**.
      * Σιγουρεύεται ότι όλα τα μέλη έχουν κατανοήσει τι πρέπει να κάνουν.
      * Ξέρει ότι όλοι μπορούν να τα καταφέρουν.
    - **Υπεύθυνος/η για τα υλικά**.
      * Μοιράζει στα μέλη κα επιστρέφειι όλα τα υλικά-εξοπλισμό.
      * Ενημερώνει τον/την εκπαιδευτικό αν υπάρχει πρόβλημα με τα υλικά. Καθαριότητα και συμμάζεμα κάνουν όλα τα μέλη της ομάδας.
    - **Υπεύθυνος/η για βοήθεια**.
      * Για δυσκολίες, βοηθάει το ένα μέλος της ομάδας το άλλο.
      * Αν χρειαστεί άλλη βοήθεια, ο/η υπεύθυνος/η απευθύνεται σε άλλη ομάδα ή τον/την εκπαιδευτικό.