**Δυνατότητα επέκτασης**

Το πρόγραμμα περιγράφεται για τη Δ΄ τάξη Δημοτικού με δίωρη διάρκεια κάθε εργαστηρίου. Για την εφαρμογή στην Ε΄ ή ΣΤ΄ τάξη με μονόωρη διάρκεια χρειάζεται να γίνει προσαρμογή (επιλογή ορισμένων δραστηριοτήτων κάθε Εργαστηρίου) ή/και επέκταση μέσω συνεργασίας με τον/την εκπαιδευτικό του μαθήματος ΤΠΕ.

Σημαντική είναι η συνεργασία με τον/την εκπαιδευτικό Πληροφορικής, ιδιαίτερα για τη διεξαγωγή του 4ου Εργαστηρίου. Επιπρόσθετα, είναι χρήσιμες εκπαιδευτικές επισκέψεις σε εργοστάσιο της περιοχής που χρησιμοποιεί στην παραγωγική διαδικασία ρομπότ, σε κέντρο εκπαιδευτικής ρομποτικής του Δήμου, σε διαγωνισμό εκπαιδευτικής ρομποτικής. Οι ομάδες μπορούν να παρακινηθούν για να λάβουν μέρος σε διαγωνισμό εκπαιδευτικής ρομποτικής, σε διαγωνισμό για έξυπνες πόλεις, διαγωνισμό καινοτομίας κλπ. Οι δραστηριότητες προγραμματισμού με το micro:bit μπορούν να δηλωθούν ως συμμετοχή στην Ευρωπαϊκή Εβδομάδα του Κώδικα, σε δράσεις eTwinning κ.α.